
Nr. 10897 din 21.09.2023 

                                                RAPORT   DE  SPECIALITATE

            Ținând cont de referatul de aprobare înregistrat cu nr. 10896 din  21. 09.2023, al Primarului Municipiului Marghita în calitate de inițiator al proiectului de hotărâre si văzând  cererea înaintată de reprezentantul SC Fitochemical SRL Marghita, dl. Soos Ioan,  înregistrată la Primăria Municipiului Marghita cu nr. 1/4378/ 18.09.2023  prin care solicită cumpărarea terenului proprietate privată a Municipiului Marghita, în suprafață de 240 mp , nr. topo.479/2,  înscris în C.F. nr. 101609, Marghita, situat pe str. I.L.Caragiale nr. 27/A, teren pe care este situată construcția proprietate a SC Fitochemical SRL Marghita, în care funcționează un punct  farmaceutic veterinar   cu activitate comercială - desfacere cu amănuntul  am constatat următoarele:
Suprafaţa de teren cu datele de identificare de mai sus reprezintă teren de sub constructie proprietate privată, fostă locuinţă, care are la Sarcini înscris în CF drept de folosinţă pe durata constructiei,  transformată odată cu înstrăinarea prin contract de vânzare- cumpărare autentic în spaţiu comercial ;  nu a făcut obiectul cererilor de retrocedare în baza legilor fondului funciar , nu reprezintă  teren agricol si care face obiectul unui contract de concesiune încheiat cu societatea comercială , administraţia locală exercitând astfel un drept de administrare asupra terenului , justificandu-se astfel cuprinderea lui în domeniul prival al localităţii. 
De asemenea, terenul nu face /nu a făcut obiectul cererilor de restituire în baza legilor special care reglementează regimul juridic al imobilelor preluate în mod abuziv de statul roman în perioada 6 martie 1945-22 decembrie 1989 şi nu a făcut obiectul nici unui litigiu pe rolul instanţelor judecătoreşti. 

          In urma aprobării în principiu a comisiei de buget finanţe şi  administrarea domeniului public si privat de valorificare a  acestui teren s-a comandat evaluarea la un evaluator autorizat ANEVAR rezultând Raportul  de evaluare nr. 14/2023, întocmit de expert evaluator autorizat ANEVAR, PFA Stefanovici Otilia , înregistrat la Primăria Municipiului Marghita sub nr. 10323/06.09.2023;
În urma analizării acestui raport de evaluare de către Comisia de negociere constituită în baza Hotărârii de Consiliu Local nr. 80 din 14.05.2021 , prin Dispozitia Primarului nr. 426 din 8.06.2021 modificiată ulterior prin Dispozitia nr. 398 din 13.07.2022 s-a întocmit  procesul verbal rezultat în urma negocierii prețului de vânzare dintre părți, înregistrat sub nr.  10865 din 20.09.2023;

            În conformitate cu  art. 364 din OUG nr. 57/2019 privind Codul Administrativ, proprietarul  construcţiilor, respectiv SC Fitochemical SRL Marghita,  beneficiază de dreptul de preemţiune la vânzarea terenului aferent construcţiilor. 

Față de cele de mai sus propun adoptarea hotărârii  privind însușirea raportului de evaluare și aprobarea prețului de vânzare pentru suprafața de 240 mp, teren proprietate privată a Municipiului Marghita,  înscris pe nr. topo.479/2, C.F. 101609 Marghita, către SC Fitochemical SRL Marghita, proprietarul construcției edificate pe teren.        

